I 1934 endret situasjonen i fransk politikk seg. Adolf Hitler hadde tatt makten i Tyskland, og det var fascistisk uro i Paris. Kommunistene la bort den ekstremt fiendtlige holdningen de hadde hatt til sosialistene, og i 1935 dannet alle partier til venstre i fransk politikk Folkefronten, . I juni 1936 vant Folkefrontpartiene en stor seier ved valgene, og Blum ble den første sosialisten og den første jøden som ble statsminister i Frankrike. Han ble utsatt for mye hets fra den katolske høyresiden, og en gang ble han dratt ut av bilen han satt i og nesten slått ihjel av en gruppe anti-semitter og rojalister.